
Sindikato ta bringa 


Edukashon ? ? ? 


1 Muhenan ta. . . . 





Salario Minimo 


Polis i Hubentud 


■Mt, 


FENETA TA HINKA 


Dos katcho ta bringa pa un we- 
so ku yama petrokemika. 

E fabrikante ta para hari paso- 
bra mas nan bringa mas miho 
kondishon e por haña sin ningun 
esfwerso. 


Esnan ku no gusta V.L.A. ta ko 
me B.C. 


Hopi mayor ta keha ku skoi 
mester habri. 

No pasobra nan ta sinti interes 
pa desaroyo di mente (sabiduriya) 
di nan yiu. Si, pasobra nan yu ta 
fastidya nan na kas. 


Un akwerdo ku Wijki vokal. 
Un akwerdo eskrito. 

Vokal ta den Staten. 

_. _ \ 

Huez di : promé tabata S.O.B 
Despues a bira V.L.A. 

Un djies e ta kay den otro ma- 
nera puding. 


Tin un diferencia grandi entre COMUNISMO INTERNACIONAL y nos sistema di LIBRE 
EMPRESA — Ta e mes diferencia cu tin entre un cachó mará cu ta haya cuminda tur dia, 
y un cachó los cu ta pasa hamber — aun cuando e cachó los ta sufri di falta di hamher, e ta 
completamente feliz — y esun cachó cu ta mará y ta haya cuminda tur dia — ta mas infe- 
liz — E diferencia : LIBERTAD versus ESCLAVITUD — Den 50 aña a hui for di Rusia y 
di China aproximadamente 5 0 millon hende — y essaki no ta propaganda \ankee — Ade- 
mas, den 12 aña a hui for di Cuba casi un millon hende — \ tur no a sali, pasobra tin mas 
di cien milla di lamar entre Cuba y USA. Esaki ta e realidad mundial contemporaneo : EscoEe 
LIBERTAD cu tur su abusonan. of escohe COMUNISMO Cu su ESCLAVITUD total. 

Pa Protekshon di bo motor usa 

Agencia : 

MBA PfflS SUPaY 



REDAKSHON DI FENETA 


FRANCISÇO SPROTT 
RAMON TODD DANDARE 
EDDY MARCHENA 
BUCHI JANGA 


ATMINISTRASHON DI FENETA 


Patiastraát ; 44 
Telefon 2548 
.Dakota 


The Coloured Beads 


Sensashon, sensashon. Nos tá 
kei’e cu e palabra aki nós a tipicá 
e grupo di baile progresiivo aki lo 
mihó. 

Beads ke men pipita, asina t^ 
cu e nomber ke men : pipita di 
tur colo. < Berde, preto, geel blan- 
co y bruin,, tur den otro, di e hen- 
denan hoben aki e grupo ta con- 
sisti. 

Dep tur su variedad e tin un, 
disciplina interno durante e show 
cu ta unico aki na Aruba y na 
henter Antiyas nos ta kere. 

E grupo a lamta aña, pasá pa 
duna un demonstrashon durante e 
10 aña di Aniversario di Colegio 
Arubano. 

Nqs a puntra dofe miembro di e 
grupo aki algun cos. ■ . 

Alida, un mucha muher di 19 
aña, cii ta biba na San Nicolas y 
cu di vez en cuando tin su cabey 
na' estilo Afro y cu mas o menos 
bo por 'bisa ta e portavoz di e gru- 
po. 


Conrad, un di e mucha homber- 
nan den e grupo. Na fin di e 
Show di Variedad el a coi e micro- 
fono y a para tira pregunta den 
sala. ’ ,, , • ' ’ 

Feneta : 

E Show cu boso a duna, di bo- 
so mes e ta, boso mes a bin cu e 
ideanan ? 

E ta continua na pag. 8 


Variedad Musieal 


Pa di promer biáha na Aruba 
nos tabata tin e oportunidad di a 
goza y aplaudi cu smaak riba un 
anochi, cu a wordu yena completa- 
mente door di hendenan jong y 
esunnan cu ta sinti nan jong. 

E iniciativo di Ronny Brete ta 
"l'ipitibel y nos ta spera cu pronto 
lo bin algo por estilo atrobe pa 
nos hubentud aki na Aruba, paso- 
bra si._cu. mester wordu Raci algo 
pa nos hubentud ta algo cierto cu 
no mester di deliberashon. 

E biaha aki no tabata sport, si- 
no canto, baile y tocamento door 
di repfesentantenan di nos huben- 
tud. ( - 

Sin excepshon por wordu bisá 
cu tur e artistanan cti a duna nan 
cooperashon na e anochi aki a ha- 
ci loke nan por y a hacié Don 
tambe. 

Naturalmente semper tin un es- 
telar y semper tin un cu tabata 
menos. bon cu e otronan. 

Wel, esun cu a “Steel the Show’’ 
sin duda tabata Loyd Baptist cu 
no solamente a munstra su mes un 
cantante formidabel, sino cu tam- 
be a mustra coñ pa diverti pueblo. 
Quizas esaki por ta un presupues- 
to pa otro biaha laga Loyd anun- 
cia e artistanan. E tin tur ta- 
lento pa esaki. 

Menos suerte tabata tin e gru- 
po folklorico di Gitchie Pieters 
den nan Mazurka, pero e Tumba y 
Tambu por ehempel si tabata bon, 
aunque cu despues nos a tende di- 
fex-ente hende bisa cu e tabata 
imita e grupo di Nos Corsow. 

Ronny Brete mes, tambe a fava 
un poco den su anuncio. Tabata 
dura mucho largo prome cu e su- 


bi pa anuncia e siguiente acto. 
Segun Rony sinembargo e organi- 
sashbn pati’as tabata fayando door 
di cua e tabata tin un tarea dob- 
bel. ) 

Pesey pa den futuro, sorru pa 
e oi'ganisacion ta perfeçto y den 
bon mannan. 

E sala cu tabata pata-pata (cor- 
da bon, otro biaha no bende mas 
carchi cu tin luga) por a goza 
tambe di e dos gruponan di ballet 
cu tabqta totalmente diferente : 

Sonja Spataro á trece un grupo 
stylá, mientras tanto cu The Co- 
.loured Beads, cu a pidi Diana An- 
tonette pa yuda nan, a bin cu un 
“act” liber, casi bo por wel bisa si 
choi’eogx’afia, pero liber y dushi 
pa mii’a, di tal manei’a cu bo mes 
tabata sinti bo un cu nan. 

Por ultimo un palabra tambe na 
“The V.I.P.’s” cu tabata e grupo 
mas disciplina y cu a acompaña 
Lloyd y Chucho perfectamente. 


Federashon di 

Sindicato R. L P. ? 


No ta mucho tempo pasá cu 
nos tabata tin un articulo den cua 
nos tabata elogia e unimento di e 
syndicatonan den un federashon. 

Un federashon por a trece hopi 
bentahá cuné, apesar di pi’omesa 
di e syndicatonan di Hulanda cu 
di e manera ey fianza lo por a 
wordu duná mas lihé. 

Pero e bentaha mas grandi ta- 
bata cu dor cu e syndicatonan a 
uni, di mes e obreroi/an tambe io 
tabata uni dor di cua nan forza ta- 
bata mucho mas grandi ora cu 
nan mester a bringa pa nan dere- 
chonan. 

Tambe, e obreronán lo a siña 
conoce otro mihó„ siña conoce 
otro nan trabao y otro nan dificul- 
tad. / 

Pero lastimamente, e federa- 
shon aki ya a kibra den dos fren- 
te, ya tabata tin desunion den 
otro. 

E 5 syndicatonan cu a sali a 
manda algun punto pa pi’ensa dfen 
cua nan ta duna nan motivo paki- 
ko nan a sali /foi e federashon. 

E tra continua na ])ag. 7 


























Hubentut arubyano 
kontra grandinan 


Hiibentut ta bringa kontra e. re- 
gla, e dichonan,, e maineranan, e 
akusashonnan, e normanan, e ak- 
shonnan di e hende grandinan. 

Hubentut ta grita, ta sofoka, ta 
sklama, ta suspira ku nan no 
kyer kompronde ku mundo ta, 
kambya. 

E grandinan ta zundra, ta yora, 
ta rebeldya kontra e kubentut. 

‘‘Tempo di nos tempo, e tempo- 
nan aya tur cos tabata tránkil i 
bon,”, e hende grandi ta bisa. 

Laga no^ komprende otro bon. 

Hubentut boso tambe mester ku- 
minza kofhprende e fnayornan 
aunke bo no ta di akwerdo purba 
di wak nan punta di bista. 

Hénde grandi boso tambe mes- 
te kuminsa komprende e hubentuc 
awnke bo no ta di akwerdo purba 
di wak nan punta di bista. Korda 
kti nyun hende no ta full niaio ni 
full bon. 

Diskuti ku otro. P«pya ku otro. 
No kere abo ta sabi. 


SALARIO MINIMO 
(Minimumloon) 


Awor aki nos tin na Antiyas un 
kwestyon di “salaryo minimo”. 

Esaki no a bira un kwest.yon 
prekarya ainda, pero pa futuro. é 
no ta priminti nos hopi kos. 

Gobyerno Sentral a kalma tur 


nervyo poko tempó pasá den un 
rewnyon di Staten. Pero tin un 
proverbyo hulandés ta bisa “Be- 
lofte maakt schuld”, es desir : 
“Promesa ta hasi debe”. 

Tempo ku e trahadornan di Go- 
byerno a welga na Korsow, e d^- 
putado Rozendal a disidi di asep- 
tá éksihensyanan di e trahador- 
nan di byaha i hiza nan salaryo 
te DOS florin pa ora. { 

Ningun hende no a puntra su 
mes na e momento ey, ta di unda 
plaka mester bini. Pa kompliká 
kwenta mas ainda, minister Pe- 
tronia a disidi ku e suma di DOS 
florin pa ora tabatá bon komo sa- 
iaryo mmimo di tuf sorto di tra-‘ 
hadó, es desir ku lo mas tiki ku 
un trahadó por gana ta DOS flc- 
rin pa ora. E anunsyo prematuro 
aki a kowsa diferente welga. Ser- 
ka Dokmaatsehappij di Korsow e 
trahadornan a éksihi nan salaryo 
minimo di byaha. 

Kos a bira asina kritiko, ku Go- 
byerno a laga sá ku e salaryo mi- 
nimo no a ser publiká legal i ofi- 
syalmente ainda, i ku e trahador- 
nan mestér warda trankil, té ora 
ku esaki ser hasi. Di e dia ey tur 
preys na pakusnán a subi, spesyal- 
mente na Korsow. 

Plaka di biis a subi, impwesto 
(belasting) a subi, i kantidat di 
otro kos mas, pero té ainda NA- 
DA DI E SALARYO MINIMO. 

Es desir, ku fo’i dia nan a pri- 
minti salaryo minimo, e obrcronan 
a bira solamente mas pober i ku 
mas difikultat finansyero. 

Ta pesey tambe, awor aki nos 
tin e intrankilidat i malkontento 
di obreronan. 

Pa frega e kos un tiko mas 
ainda, ministro Petronia a bisa 
poko tempo pasá den rewnyon di 


Staten, kp Gobyerno ta studyan- 
do e konsekwensyanan finansye- 
ro i ekonómiko ku introdukshon 
di un salaryo minimo ta trese. 
Nos ta kere ku Gobyerno mestér 
a hasi esey promé ku nan a pa- 
pya di esey den Staten. 

Pasobra si resultá ku ékono- 
mia di Antiyas no bhr ku e kár- 
ga di salaryo minimo, antó lo no 
tin salaryo minimo tampoko. 

I awó ta kon ? Nan tin idea di 
pompa e obreronan trobe ? 

Si Gobyerno no pura ku e kwes- 
tyon'aki. antó nos ta mira e futu- 
ro serkano komo un tempo ihasha 
kritiko, i ta pesey nos (spesyal- 
mente Gobyerno) mestér tene ho- 
pi kwidiow. 


E welga di e 
maestronan (1) 


Hopi hende a puntra nos ta pa- 
kiko cu nos no a laga nada di sa 
na pueblo den e tempo cu maestrp- 
nan a welga. , (f; v 1 

Wel, nós contesta ta masha 
franco *y simpel : 

E situashon tabata asina emo- 
shoná cu cada explicashon por a 
wordo comprende o sea interpreta 
malo, ya cu nos tambe ta maestro. 

Feneta a dicidi den esaki di no 
duna opinion, sino pone 'e asunto 
obhetivamente na su luga y laga 
lectornan forma nan mes opinion. 

Pero cada caso tin su historia, 
pesey den e asunto aki nos lo bol- 
be bek un rato den historia pa nos 
por mira e cosnan mas relativa. 

Desde aña 1958 (12 aña pasá) 


.*>:>. -'y 



PA sempEr bo por ser RECORDA, 
SORPRESA BO AMIGONAN Y MUSTRA 
NAN BO MIHÓ DESEO KU UN NECHI 
BUKÉT DI FLOR DI : 

BERTHA‘S Flowershop 

f " a y* v . •» n j' 

MAINSTREET 26 — SAN NICOLAS 
TEL. 5544 — (NA KAS 5524 


" {} Pa tarheta di Bautizo, Prome Sta. Comunion, di 
Matrimonio, y tur clase di trahao imprimi 

1 ‘' ” ' \ > , , ‘ i 1 

Acudi na : 






Zoutmanstraat 15, Oranjestad 
Aruba Ant. Neerlandes 

maestro (a) nan a wordo priminti 
un halzamento di nan salario. 

Añanan largo despues gobier- 
nonan a priminti nan y e ambte- 
naarnan mas plaea, pero nunca al- 
go a bini. Maestro (a)nan añanan 
largo a sigui manda petishon, no 
solamente pa mas placa pero tam- 
be pa haci enseñanza na Antiyas 
y Aruba en particular mas sano. 

Añanan largo promesa so (ma- 
nera semper tur gobierno a haci i 
a wordo duná. 

Esakinan a culmina, culmina, te 
door di un samenloop di circum- 
stancianan porfin a wordu cumin- 
za cu haci algo. Esey tabata na 
aña 1968, casi 2 aña pasá anto. 

Corsow a cuminjza, Aruba mes- 
ter a sigui. Gobierno a publica cu 
lo bini un Salarisherziening, es 
decir, un Areglo di Salario revisá, 
cu cua nan meta tabata di haci e 
moda di salario mas social, p.e. du- 
na esnan cu tabata gana poco, 
hopi mas y esnan cu tabata gana 
hopi caba no di e tanto ey mas. 
Esaki ta un punto di vista'cif més- 
ter wordo respetá masha, pasobra 
e siglo aki lo wordo reconosi den 
historia como e siglo socifll, e si- 
glo di obrero. 

Asina es cu na dado momento 
gobierno a manda petishon na e 
syndicatonan di maestro(a) y 
ambtenaarnan pa bini cu proposi- 
shon. 

Esaki a. w^rdo haci y a wordo 
deliberá riba nan oranan, dianan, 
lunanan largo. — 

E maestro (a) nan, sabiendo di e 
punto di vista gobernamental : 
Salario socializá, a bini cu nan 
proposishonnan social. Gobierno 
tabata munstra un attitud com- 
prendibel. 

Den tur esey Corsow’ a bini cu 
su proposishon di gobierno aña 
pasá, cu a woi'do accepta door di 
e syndicato aya, pero e areglo no 
tabata carga e “^oedkeuring” di e 
syndicato ya cu e no tabata sufi- 
ciente socializá y diferente punto- 
nan di ensenjanza mes no a wor- 
do cambiá. Pero door di e situa- 
shon precario di Corsow e syndi- 
cato no a forza nada. 

(E ta sigi) 


Voz di Oro di Aruba 


Dia 8 di mey próksimo io wor- 
du teni den Sheraton Hotel e kon- 
kurso di Voz di Oro di Aruba. 

Kiko ta e obhetto di esaki ? 

Feneta a entrevistá e organisa- 
dor i nos a konklui ku esaki tin 
komo obhetto primordyal : Stimu- 
lá Kultura en general i stimulá 
nos kantantenan en espesyal. 

E tin un diferensya grandi ku 
un Song-festival, komo ku esaki ta 
inklui kansyon i aktwashon, myen- 
tras ku “Voz di Oro” ta papya pa 
su mes : e mihó voz, e mihó stém 
di kantante ku nos tin na Aruba. 

Ta di kon tin dyes kantante so? 

Esaki ta debido na e echo, ku e 
komishon (di 7 persona) ku a ser 
lantá, a kis solamente lo ke NAN 
ta haya ta tóp na Aruba awor aki, 
lo kwal nos ta haya un tiki discri- 
minativo, komo ku den tal kon- 
kurso nos mestér duna oportuni- 
dat na esnan ku ta sinti nan mes 
kapabei. Lo ke ta bei-dat ta. ku e 
orkesta ku ta akompaña e kantan- 
tenan ta kobra hopi plaka pa kada 
areglo di kantika, i además nan 
mestér keda den Sheraton Hotel, 
pa lo kwal ta aya nos lo tin di bay. 
Nos ta puntrá nos mes, ta pakiko 
no a wordu trahá un orkesta ku 
artistanan lokal, si ta nét esaki- 
nan ke wordu stimulá. 

Préys di entrada ta hopi kara 
pa mayoria di nos pwelño ! ! ! 

Si, esaki ta debi na e kostonan 
halto ku mestér a wordu hasi, i 
tambe pa tene hubenttut pafó. 

Tene hubentut afó ? ? Esaki 
ta un perhuisyo imperdonabel kon- 
tra nbs hubentut, komo ku nos 
hubentut mester tin hopi mas kon- 
takto direkto ku Kultura i spe- 
syalmente ku bon musika. 

Un punto optimista ta, ku tin 
plannan pa organisá un Festival 
ku kantikanan na Papyamento so. 
Nos mestér hasi hopi mas uzo di 
nos dushi lenga i trese esaki mas 
pa dilanti. 

Un inisyativa asina nos i henter 
pw’eblo di Aruba ta aklamá ku 
ferbor, komo ku esaki ta hasi nos 
pweblo bay dilanti. Nos ta kere si, 
ku e eventonan aki mestér wordu 
teni na un luga hopi mas popular 
i na un préys hopi mas'abow, pa 


mayoria di nos pweblo por asisti 
na dje. 

Nos ta warda ku hopi atenshon 
riba e próksimo Festival i ta spera 
ku esaki lo no ta e uniko, manera 
sa pasa hopi byaha riba nos isla. 


Juda tene nos isia 
sushi ! 


Ta tristo pa keyro ariba nos is- 
la i ripara kon sushi e ta. 

Poko tempo pasá un empleado 
di D.O.W. a duna un myembro di 
Feneta un paseo over di Aruba pa 
mustra kiko e hendenan ta hasi 
ku sushi. 

Tabata inkreibel. Hasta te 
banda di kosta den barankanan 
kaminda ta defisil pa yega ku ow- 
to bo ta mira unda e hendenan ta 
benta sushi. 

Tur e molester ku nan ta tuma 
pa yega asina lew mey-mey di ba- 
iTtnkanan tn stranyb. Pd >uiy domp 
na Prikibos ta mucho mas facil 
segun nos. 

Nos a ripara hopi kas ku fun- 
deshi ku ta para aña largo sin ku 
e doño ta kabé. E resulatdo ta 
ku e luga ey ta yen di yerba i ma- 
tanan. 

Hasta sushi e iiendenan ta ben- 
ta den e lugarnan aki. 

Tin hopi luga ku ta keda habri 
kaminda e hendenan ta bin benta 
sushi. 

Nos ta puntra nos mes pakiko e 
doñonan no ta sera nan mondi of 
nan kunuku. 

Nos por sigi lamenta i konta 
boso na plaka chiki unda i kon i 
kikó e hendenen ta benta tur ka- 
minda. Pero nos no ta sigur si 
esey lo yuda solushona e proble- 
ma aki. Boso a yega di pensa kiko 
lo kosta pa piki tur e sushi aki ? 
Korda bon ta rond henter nos isla 
i tur kaminda den hopi di nos pwe- 
blo nos ta ripara esaki. Si boso 
bay keyro un dia den boso owto, 
djis chek i nota tur kaminda ku 
bo ta mira sushidat i karkas di 
owto, frigidaire, bleki, etsetera 
mucho pa nos menta. 

E ta continua riba pag. 6 

Pregunta retorika 
na... 


Retoriko kyer men un pregunta 
ku bo no tin nodi di kontesta. 

Nos sa e kontesta caba anke bo 
contesta algo otro. 

No ta un bergwensa ku den e 
welga di e maestronan di skol nos 
no a tende nada di e Ministro di 
Enseñansa ? 

Pakiko ta minister President 
mester kay aden manera un tata 
ku ta solushona problema pa su 
yu anto mihor duna e President 
tur portefeuille. 

Unda e Statenleden nan a keda 
ku nan preguntanan den Staten? 

Si algo asina importante ta pa- 
sa sin e hendenan aki ta hasi pre- 
gunta ta kiko ta importante anto 
aki na Antiyas ? 

E ministro di Enseñansa ta he- 
fe di mas halto di Enseñansa i si 
awor e no ta duna akto di interes, 
Dyos libra nos di su interes anto 
pa enseñansa na Antiyas. Ta kos 
di yora héndeñanr Ta kikb 'esakf. 


/ 

/ ' , ' . / 

Reakshon 


NOS MESTÉR 
UN CASA SINDICAL 
NA ARUBA ! ! ! 

Esaki por bin denter di un aña 
i sin ningun estorbo, basta ku e 
idea aki ku lo wordu proponi, no 
wordu poni un banda manera ku 
sa socedé ku hopi ideanan kon- 
stuktivo ku ta na byenestar di 
nos komunidat. 

Kon e CASA SINDICAL aki 
mestér bini ? 

Di unda nos por haya e plaka ? 

Wel, nos tur sabi ku nos ta pur- 
bando pa por tin na Aruba un FE- 
DERASHON di dyeskwater sindi- 
kato (di kwal sinko a sali poko 
tempo pasá ey) ku un kantidat di 
mas di 7000 myembro. 

Si tur myembro duna UN FLO- 
RTN pa luna, antó aki dyes luna 
nos tin e kapital di mas o menos 
70.000 florin pa traha un kas sin- 

dikal ku tin mestér. 

Mi ta spera ku kada myembro, 
no ta importá na kwa sindikato 
nan ta afilyá, lo apoyá e idea aki, 
pasobra e necesidat di un kas sin- 
dikal ta birando mas i mas grandi 
na nos isla. 

Además, mi ta yama tur traha- 
dó, homber i muhér, ku no ta afil- 
yá na un sindikato, di hasi esaki 
lo mas pronto posiliel, a fin ku 
nan lo wordu protehá kontra 
kwalké abuso durante nan tra- 
bow. 

UNI NOS LO OBRA, UNI NOS 
LO LOGRA ! ! ! 

Un myembro di un sindikato 


ABUSO 


Ki dia nan ta stop ? ? ? 

Den LA LINDA ta sosodé ma- 
sha abuso. 

Un señora cu 26 aña dLservicio. 
den e pacus ey ta gana solamente 
/ 175.— mensual. Ademas e ta 
hefe di departamento di homber. 

Despues di mula su curpa 26 
aña largo pa e doñonan e pober ta 
gana solamente / 175.—. Ta tris- 
tu. f 

Un oti’o señora cu tambe ta un 
hefe di un departamento (di mu- 
cha) y ku hopi menos aña di ser- 
vicio ta ganando un sueldo hopi 
gordo, pasobra e ta gusta hiba re- 
dashi over di e trahadornan na e 
doña y ta gusta zundra e traha- 
dornan den presencia di e doña. 

Ta kada vez e ta haya pasashi 
pa viaja p’aki p’aya. Solamente 
pasobra e ta un desgraciada di bai 
reda e trahadornan cu ta mesun 
Arubiana cu ne. 

Despues di 1 aña di servicio du- 
rante cual nan a jena e trahadora 
cu promesa, aiñda e ta sigui gana 
e mes un / 175.— mensual. Anto 
ta un pacus cu ta bende miles y 
miles pa dia. Corda ora Venezo- 
lanonan bini Aruba. Ta den e pa- 
cus ey nan ta basha. Ainda e 
doñonan ta haya cu esakinan no 
ta bastante abuso. 

Nan a bin cu asina un lista 
grandi jen di regias. Den tur co- 
munidad,<v negoshi mester tin re- 


gia, pero basta cu nan ta humand 
si. 

Ata poco regla di e pacus en 
kestion cu ta abnormal : 

Oómo bendedora den e pacus ey, 
bo no mag di spacha bo mesun fa- 
mianan, manera bo tata, mama of 
un di bo rumannan. Pasobra bo 
ta perde irçuchu tempu cu nan, pa- 
piando over di e artikulo y e ben- 
dedora por bende artikulonan pa 
menos di e prijs, ariba e artikulo, 
pu su famia. Kier meen desgracia- 
damente e doñonan di e pacus ta 
sospecha tur bendedora di ladro- 
nicia. (E ladron ta pensa cu tur 
hende ta mes ladron cu ne). 

E doñonan ta muchu sin ber- 
guensa Den tur cos nan a habri 
negoshi. Nan por haci esey, paso- 
bra nan ta biba ariba lomba di e 
trahadornan. Paga nan un mise- 
rabel salario. 

Mas regla. 

Bo no mag sali despues di tra- 
bao door di cual porta cu ta. No, 
bendedora mester sali solamente 
pa e portanan di patras. 

Si un bendedora di e pacus aki 
cumpra un artikulo den un otro < 
pacus, e no mag drenta cu e ar- 
tikulo aki den e paeus mencioná. 

Kier meen si e bendedora cum- 
pra algo, e no mag bai su trabao 
cuné. Na unda e lVmester hinké 
anto ? 

Un bendedora di e pacus tin mag 
di cumpra cos solamente riba, Dia- 
rason, diahuebes y diaviernes, den 
e pacus. E otro dianan e no mag 
cumpra nada, pasobra e ta perde 
tempu. E mester tráhá manera ca- 
tibu. 

Ainda no ta bastante abuso: 

Sobadje e pober mucha muher- 
nan ta haya solaménte 14 dia di 
vacacion pa aña pa descansá nan 
pia, e doñonan sin berguenza ta 
kita 3 dia di fiesta Hudiw, cual 
no ta fiesta di e trahadornan for 
di nan vacacion. 

Pasobra nan como Hudiw mes- 
ter tuma liber, anto awor nan ta 
abusa di e trahadornan, door di 
haci nan vacacion menos. 

E doñonan ta mucho sin ber- 
gueniza y haragán pa placa. 

Anto e señora, casá di e doño, 
ta mes Arubiano cu tur e traha- 
dbrñañ. 

Ta awor cu el a casa cu un Hu- 
diw e ta bin chubachá y abusá di 
su mes paisananan. 

Que sin berguenza. 

(Nomber ta konosi serka Red.) 


Muhernan eduka 
ta keha ku... 


Nan no tin igwal derecho ku e 
homber den nos komunidat. 

Ku pweblo ta aksepta tur cos ku 
homber hasi pero si un muher ha- 
si meskos mesora nan ta wordu 
diskrimipá 

Ku edukashon di mucha homber 
ta otro ku di mucha muher myen- 
tras tur dos ta mesun hende. 

Ku hombernan por bay tur ka- 
minda nan so pa destrayi nan 
mente etsetera pero ku nyun mu- 
her no por sali bay un kaminda su 
■ so. • . ' 

Ku hombernan si tm mag di 
distruta di plasernan di bida pero 
(fc muhernan no. 

Ku e mamanan sémper ta pro- 
teha nan yu homber ora e bin 
skonde bek den su skochi. 

Ku e hombeman ta egoista i la 
kere ku Aruba i mundo ta pa nan 
so, 

Ku nan ta harta di e diskrimi 
nashon di muhernan den e komu- 
nidat aki. 

Ku un homber ku a fada di e 
pleytonan na kas por bay bi,ba su 
soo den un kas, pero ku un mucha 
muher si tin ku sigi wanta den 
kas pasobra komunidat lo wak 
sti'anyo ora e bay den un kas su 
so. ’ 

Ku si kos no kambya nan ta la- 
ga tumba bay otro tera kamindi 
hende ta respeta hende komo hen- 
de i kaminda tur tin ig\yal derecho 
sin ku famiya of bisinya ta hinka 
boka den kosnan ku no ta nan 
asunto. * 

Ku .un komunidat ku no ta res- 
peta su hendenan ta un komuni- 
dat atrasa. 

Feneta tin un pregunta so pa e 
muhernan aki. 

Pakiko boso mes no tá bringa i 
soru pa tur e kosnan aki wordu 
solushona mas pronto posibel ? 


F E N E T A 

— 

Feneta ta (jli akwerdo ku boso 
i lo yuda kwanto Feneta por. 

Nos ta kontra abuso. Pero nos 
ta eksigi ku e viktimanan di abu- 
so tambe saka man hasi algo. 

Tantem ku nan ta aksepta ta 
nan tambe tin 50% di falta. 


Hubentut i polis 


Ya ta dos siman hubentut ta 
buska moda di diskuti ku otro i 
nan no ta haña chens. Figura bo, 
bo mester pidi vergunning pa bo 
papya ku otro. 

Dia 2 di Mey un grupo di hoben 
tabata kombersando den Park. 

Polis a bini i a bisa : Break it 
up. , d 1 

Nyun hende no a puntra paki- 
ko, ya polis no tabata tin chens di 
sigi ku groseriya. Si nos yega ser- 
ka hende nos ta splika nan pakiko 
algo no mag. 

Poko orá despwes den kaya 
grandi, ups i;echd|'che, a bisa kM 
miho hubéntut bay papya den 
park pasobra den Nassaustraat ta 
stroba hendenan di kana. E kultu- 
ra di papya i splika di e dos re- 
cherchenan akf ta muchu mas si- 
vilisa ku di e dos otro polisnan den 
park. x % ; , , ’ ' 

Un mucha homber sintando di- 
lanti di Roger Sales no a mira ku 
un di e polisnan di den Park a pa- 
sa i duna señal ku e mester a lan- 
ta. Un myembro di Feneta para 
na otro banda di kaminda si a ri- 
para ku e polis a duna señal. E 
myembro a hala atensyon di e ho- 
ben pa e lanta para. Ora e mucha 
homber a lanta pa puntra e myem- 
bro di Feneta pakiko, e no a ripa- 
ra ku myentrastanto un polis a 
aserké di su banda drechi. E polis 
a djis yega dal e gay un wanta. 
Ta di komprende ku nos a bira,... 

Nog ta biba den uh komunidat 
amable. Nos nunka no a kere ku 
por tin tanto agresyon den syerto 
polis. Nos ta komprende ku tin ta 
kere ku nos hubentut ta “pleeg ob- 
structie” Na ofisina di polis un 
polis di ku un di e myembronan di 
Feneta ku polis no kyer pa kos bi- 
ra manera Korsow kaminda hu- 
bentut tin hopi di bisa riba e po- 


V: : 

lisnan. , 

I nan no kyer un Gomesplein 
aki na Aruba. 

Pa di promer nos hubentut no 
ta kopya. 

Pa di dos ta fowt pa kere ku hu- 
bentut aki lo kyer bay manda ari- 
ba polis. 

Nan no tin nada kontra polis. 
Pero si polis ta aserka nan for di 
un opinyon ku polis a forma ka- 
ba anto ta klaro ku ki akto ku hu- 
bentut inisya ta wordu interpreta 
malo. 

Un pregunta mas. Pakiko po- 
lis si ta permiti turista pa sinta 
den kayá ? 

Ley pa un ley pa tur. I si no 
tin mag di sinta anto ta bira tem- 
po pa bini banki pa hende sinta. 
Ta parti di nos kultura pa para 
den kaya grandi. I si nos kánsa 
ta parti di nos kultura cu mester 
tin banki pa nos sinta. 


AVISA DEN FENETA 
TUMA UN ABONO DI FENETA 

LESA FENETA 


Continuacicn di pag. 4 

Skolnan ta keha ku ta duru pa 
siña é muchanan tira papel den 
prullebak. 

Un di e motibonan ku nos a po- 
,ne e titulo asina ta pa spyerta 
hendenan. 

Si ta asina ku nos no ta respeta 
nos isla, anto esey ta un indika- 
á)ion pa nos kon nos ta respeta 
otro kosnan di hende humano. 

Tene nos isla limpi ta un parti 
di nos kultura. Hendenan ku bini 
di afó mester por rekonose nos na 
e manera ku nos ta tene nos isla 
limpi. • i , . -- \ 

Un kas ku ta limpi ta duna *bo 
smak pa bolbe i sigi kombersa et- 
setera. 

Ke ubo ku un turista ku lo bin 
bishita nos isla, kiko e ldf pensa ? 

Feneta no kyer men ku mester 
bay hasi algo pasobra turista ta 
. gusta. 

Pero hasi nos isla limpi pa nos 
mes. 

Continuacion di pag. 2 

Nos pa nos ta keere sinembar- 
go cu e punto principal tabata 
e pelea entre G.W.U. y F.T.A. pa 
haña mas tanto mjembro posibel. 
Uen dos asunto e 'pleito a mani- 
festa su mes bon : 

1. den e asunto di e-yvelga na 
Parsons, den cua 'aparente- 
mente Wijkie Maduro y Ri- 
chardson a mete nan den 
asunto di L. Albus, resp. I.O. 
W.U.A. y F.T.A. a mete nan 
den asunto di G.W.U. 

2. den e asunto di e welga na 
Bouwmaatschappij na unda 

mes un cos a soeedé. 

Pero promer cu esaki caba G.W. 
U. tabata lamenta cu F.T.A. taba- 
ta roba miembrortan di dje. 

Awor nos pregunta ta. 

— Pakiko G.W.U. no a papia e 
asunto aki den reunion di e fede'- 
rashon di tal manera cu nan lo a 
bin na un solushon ? • 

— Pakiko tin tanto pelea bao 
di Qtru pa defende e interesnan di 
e obreronan ? 

Tin interes personal den e we- 
ganan aki ? E lidernan syndical 
no ta ripara cu dor di tal nan ta 
daña mas cu nan ta drecha pa e 
obreronan ? 

Lidernan di syndicato, bosonan 
ta hende grandi y adulta, boso no 
por stop di hunga e wega di mu- 
cha chiquito y bringa pa e futuro 
di nos obreronan, bringa pa e fu- 
turo di nos isla ? 


Boka grandi 
Kurazon chiki 

Kada biaha ku nos tende un 
Antiyano ta papya na bos alto 
splikando otro kiko i kiko tal i tal 
mester a hasi nos ta bira demon- 
y°. 

Despues di un reunyon esnan 
ku a keda boka sera ta ple gran- 
di i sabi i ta bisa kiko e myembro- 
nan mester a hasi. 

Kos pregunta ta pa ki donder 
nunka nan mes no ta lanta papya 
bisa nan opinyon. , , ", - 

Ta e sorto di kobardenan aki ta 
lagni nos Antiyas baster ku nan 
boka grandi. 


Bomboshi ku placa 
na Aruba 


Tanto aña pasá Lago a bini 
Aruba. 

E akto aki a kambya henter e 
sitwashon ariba Aniba. 

Na New Yersey kaminda e dfi- 
sina prinsipal ta para, nan a ku- 
minsa stipulá kwanto un hende lo 
gana akinan. 

Sin ku nos por koñtrola kwan- 
to e ganashi di Lago ta nos ta 
haña syerto persentahe di e gana- 
shi. - 

Politika tabata : pone am.i£o i 
yudadornan ña pwesto sin ku nan 
tabata tin e kwalifikashoñ of e 
diplonjia. Owmento di saiaryo 
tambe tabata depende di bo ami- 
g opolitiko. Trabow tambe taba- 
go politiko. Trabow tam } >e taba- 
mal beys. 

Pweblo ta eligi. Es desir pweblo 
mes tatiata gusta i aksepta e kos- 
- ñan aki. Te ainda. 

Komersyantenan tabata hisa 
preys sin miserikordya bisando 
ku preys a subi den estranheriya. 
Asina nan tabata por a keda gana 
bon i bira mas riko. 

Pero e pober tabata gana mes- 
kos i bira mas pober. 

Tabata tin hende ku no tabata 
di akwerdo ku lokwal tabata pasa 
pero nan tabata sera nan boka. 

Myedo di perde nan trabow, 
myedo di perde amigo, myedo di 
mil i un kos. N Resultado ta ku 
kos a sigi asina. Hende di afo 
tabata exigi hojpi plaka pasobra 
nan por o haña trabow tur otro 
kaminda di mundo. Nos tabata tin 
mester di nan i nos a aksepta. 
Resultado di tur e puntonan aki 
riba ta : Ku nos sitwashon ekono- 
miko i sosyal ta un gran bombo- 
I awor nos ta kuminsa ripa- 
ra kiko ta pasa ora bo no pensa, 
planea ij wak adellanta. 


Problema 


Pakiko nos a bay skol. 

Skol mester a siña nos biba den 
nos kom'4P[i4at. 


Skol mester a sjña nos huzga 
pa nos mes. 

Skol mester a siña nos di pensa 
bon prome ku bo aksepta opinyor. 
di un otro hende. 

Skol mester a siña nos kon pa 
trata ku otro hende. 

Skol mester a siña nos kon nós 
mester bringa pa drecha nos pwe- 
blo. | 

Skol mester a siña nos pakiko 
nos méster habri nos boka sin 
myedo i bon funda. 

Resultado : Hende gi’andi ta 
aksepta sin tuma e molester di 
pensa i investiga mas alew ta ki- 
ko ta kiko. Nan ta bisa : “Si tal 
i tal di algo anto e ta bori, semper 
e tin rason, loke e di ta berdat, mi 
, ta kere loke e di syegamente. 

Chabalitonan sabi a hasi uso di 
e mentali^dat aki. Si, pweblo ta ak- 
septa loke syei’to politiko bisa, 
loke syerto komersyante pidi pa 
un artikulo, loke syerto gayo lin- 
do hasi, loke mener di skol bisa, 
loke pastor bisa, loke etsetera et- 
setera bisa. 

Resultado : Tin hende sabi of 
kisas desgi’asyado ku ta haci uso 
di nos faita di alertsya. 

No kulpa otro, kulpa bo mes. 
Abo a siña buska drechi pesey 
abo ta kowsa ku kos ta bay malo 
si abo ta aksepta tur kos, Buska e 
rais di e problema. 



li/Jncd 

Continuacion di pag. 2 

Alida : 

Si, e idea tabata di e grupo, ea- 
da un a bin cu su idea y nos a in- 
tegrá esakinan den otro y di tal 
manera nos a yega na e Show. 

Feneta : 

Diana no a ,primi su presencia 
den e show ? 

Alida : 

No, el a djies dirigi nos y a yu- 
da nos cumplimenta e Show na 
manera cu el a yuda nos masha 
hopi. 

Feneta : 

Boso tur tá tuma les serca Dia- 
na ? 

Alida : 

i No, 7 so di nos grupo di mas cu 
30. 

Feneta : 

Bo tambe ta tuma les ? 


Alida i 
Si. 

Conrad : 

No. 


Feneta : 

Bo ta gusta ballet ? 

• ' T ■:& 

i ' . - i ■. i 

Conrad : 

Ballet progresivo si. 

Feneta : 

Bo tin miedo cu nan yama bo 
homo-sexual si bo haci ballet ? 

Conrad : 

Esey si no, mi no ta, pesey mi 



no ta worry si nan yama mi asina, 
pesey mi ta den e show també. 

Feneta : 

Tabata bo mes idea di puntra 
pueblo na fin di e Show ? 

Conrad : 

Mi no ta corda. Tabata idea di 
e grupo mi kier sa. 


Entrevista eu. 


Den futuro tur luna Feneta lo 
trata di trece un entrevista cu un 
of mas personanan di nos huben- 
tud. 

Ultimo tempo tabata tin basta 
di haci tocante un tal Diana An- 
tonette. 

Ta ken e persona aki ta ? 

Nos a puntra Diana pa entre- 
visté y mes ora el a bisa si. 

Esaki ta algo tipico pa Diana, 
semper e ta willing pa yuda otrc 
hende. 

Diana a lamta na Aruba y a 
bai Hulanda cu un beurs tempo e 
tabata tin 16, 17 aña pa bai stu- 
dia ballet. Aya na Hulanda el a 
keda 5 aña y mei y a bolbe como 
pedagoga den baile casi dos aña 
pasá. 

Actualmente e ta traha na bai- 
letschool di C.C.A., na unda e ta 
duna les den baile clasico, modern 
jazz y Flamenco. 

Semper bo ta tende cu e bida 
di un hende di ballet ta pisá. 

Nos a puntra Diana esaki y el a 
bai de acuerdo cu e punto di vista 
aki. 


Bo tin cu studia, pero bo estu- 
dio ta fisico tambe y apesar di 
esey bo tin cu traha acerca. 

Pa/logra esaki bo mester tin un 
disciplina personal grandi, pasen- 
shi y un kier fuerte. 

Pakiko ta juist Hulanda Diana 
a bai ? 

Den nos entrevista Diana a po- 
ne cu mucho gusto e lo kier a bay 
studia na Merca den direkshon 
di jajzz. Pesey nos a poné e pre- 
gunta ey. 

Wel, ora bo haña un beurs, ta 
Hulanda nos ta manda bo y den e 
temponan ey Diana no tabata na 
altura di e posibilidad di Merca. 

En todo caso, despues cu Diana 
a haña algun dificultad cu su exa- 
men practico, el a bolbe Aruba y 
ta haña su trabao interesante, y 
no paso cu na Hulanda nan ta mas 
lew, sino como cu aki tin hopi in- 
teres y talento. 

Diana ta haña nos hubentud 
progresivo, sinembargo no revo- 
lushonario. 

E ta haña cu nos hubentud ta 
original, pero no tabata tin un 
ehemplo pa prueba esaki. 

Su tempo iiber e ta dedica na 
hubentud unda tin mester y na 
salimento. 

Na fin di nos entrevista nos a 
duna Diana algun palabra riba 
cual e mester a contesta lihé lihé. 

Ata aki algun : 

Tele-Aruba ? Malo. 

Sex ? Ha, ha, ha, ja ! 

Drugs : Contra. 

Tambu? Dushi pa baila. 

Ballet ? Masha dushi. 

Critica : . (harimento ner- 

vioso). Jesus ! 

Esaki ta Diana, un di nos ho- 
bennan, di ken sigur sigur nos lo 
tende algo den futuro. 


A I R T E M P 


TA USA MENOS CORRIENTE KU 


KWALKIER OTRO AIRCO 


ARUBA TRADING 






















